Document ID: 32005R0023

UREDBA SVETA (ES, EURATOM) št. 23/2005
z dne 20. decembra 2004
o prilagoditvi stopnje prispevka za pokojninsko zavarovanje uradnikov in drugih uslužbencev Evropskih skupnosti od 1. julija 2004 in prilagoditvi obrestne mere, ki se od 1. januarja 2005 uporablja za prenose med pokojninskim zavarovanjem Skupnosti in nacionalnimi pokojninskimi zavarovanji
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Kadrovskih predpisov za uradnike Evropskih skupnosti in Pogojev za zaposlitev drugih uslužbencev teh skupnosti, določenih z Uredbo (EGS, Euratom, ESPJ) št. 259/68 (1), kakor so bili nazadnje spremenjeni z Uredbo (ES, Euratom) št. 723/2004 (2), in zlasti členov 83 in 83a ter Priloge XII h Kadrovskim predpisom,
ob upoštevanju predloga Komisije po posvetovanju z Odborom za kadrovske predpise,
ob upoštevanju naslednjega:
(1)
V skladu s členom 13 Priloge XII h Kadrovskim predpisom je Eurostat 1. septembra 2004 predstavil poročilo o petletni aktuarski oceni za leto 2004 pokojninskega zavarovanja, ki posodablja parametre iz te priloge.
(2)
Na podlagi tega poročila je treba prilagoditi potrebno stopnjo prispevka za zagotovitev aktuarskega ravnotežja pokojninskega zavarovanja uradnikov in drugih uslužbencev Evropskih skupnosti. Na podlagi člena 2 Priloge XII prilagoditev v letu 2004 ne sme presegati 9,75 %.
(3)
V skladu s členom 12 Priloge XII je treba revidirati obrestno mero iz členov 4 in 8 Priloge VIII ter iz členov 40 in 110 Pogojev za zaposlitev drugih uslužbencev -
SPREJEL NASLEDNJO UREDBO:
Člen 1
Stopnja prispevka iz člena 83(2) Kadrovskih predpisov se z učinkom od 1. julija 2004 določi na 9,75 %.
Člen 2
Obrestna mera iz členov 4 in 8 Priloge VIII h Kadrovskim predpisom ter iz členov 40 in 110 Pogojev za zaposlitev drugih uslužbencev se z učinkom od 1. januarja 2005 določi na 3,9 %.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. decembra 2004

Labels: 10
0
2
15